वीडियो शेयर कर बोलीं- मुझे कोई शर्म नहीं, काम मांगूंगी सबके सामने
Big Boss PPT Winner Divya Agarwal Divya Aggarwal Asks For Work On Instagram; Follow Bollywood Morena News, Video and Photos On Dainik Bhaskar बिग बॉस ओटीटी की विनर दिव्या अग्रवाल ने अपने सोशल मीडिया अकाउंट पर एक वीडियो शेयर किया
बिग बॉस ओटीटी की विनर दिव्या अग्रवाल ने अपने सोशल मीडिया अकाउंट पर एक वीडियो शेयर किया है। इस वीडियो के जरिए एक्ट्रेस ने बॉलीवुड के मशहूर फिल्म निर्माता अनुराग कश्यप को ओपन लेटर भेजा है। दरअसल, दिव्या अनुराग से वीडियो में काम मांगती नजर आ रही हैं।
अनुराग कश्यप संग करना चाहती हैं काम
इस वीडियो में दिव्या कहती हैं, 'मैं 15 सालों से इस इंडस्ट्री से जुड़ी हुई हूं, मेरे पास रोज ऑफर आते हैं। कोई कहता है बिल्डिंग से कूद जाओ, कोई कहता है झगड़े करो…रियलिटी शोज करो, सीरियल करो। इसको करने में कोई प्रॉब्लम नहीं है लेकिन मैं ये कर चुकी हूं। 'अब मैं वह चीज करना चाहती हूं, जिसमें मेरा दिल लगे, मैंने आपको पृथ्वी थिएटर की वर्कशॉप में देखा था। तब से मैं आपके साथ काम करना चाहती हूं। मैं अपने सोशल मीडिया का पूरा फायदा उठाकर ये ओपन लेटर आपको देना चाहती हूं। मैं नहीं कह रही हूं कि आप मुझे खैरात में वेब शो या मूवी दें, मुझे बताइए कि मैं ऑडिशन के लिए कैसे जाऊं।
बोलीं- मुझे कोई शर्म नहीं
वीडियो में दिव्या आगे कहती हैं, मुझे भले ही इंडस्ट्री में 15 साल हो गए, लेकिन मेरे पास सही बंदे पहुंचे ही नहीं। मुझे नहीं पता कैसे करते हैं, बस मुझे ऑडिशन देना है। मुझे दिन में 10, 20 या 50, मुझे कोई फर्क नहीं पड़ता है। मुझे बहुत काम मिल रहा है लेकिन मुझे ये नहीं चाहिए, मुझे उस तरह का काम चाहिए, जो आप करते हैं। इस वीडियो को शेयर करते हुए एक्ट्रेस ने कैप्शन में लिखा, 'ये ओपन लेटर है, मैं काम मांगूंगी सबके सामने। मुझे कोई शर्म नहीं'।
दिव्या ने फैंस से की रिक्वेस्ट 
दिव्या अग्रवाल ने इस वीडियो के जरिए फैंस से एक खास रिक्वेस्ट की हैं, उन्होंने कहा- सर ये ओपन लेटर है और जो भी लोग मुझे फॉलो करते हैं, प्लीज ये मेरी चिट्ठी अनुराग कश्यप तक पहुंचा दीजिए, क्योंकि मैं ये करना चाहती हूं। नया साल, नई मैं, बहुत मुंहफट, लेकिन मैं बहुत होपफुल हूं। आपसे जल्द मिलने की उम्मीद कर रही हूं।'